STORE PENGER: Mens delstaten får inn store penger på skatter og avgifter, gjør butikkene som selger marihuana «big business». Dette bildet er tatt da VG besøkte butikken til Greg Viditz-Ward i Telluride etter legaliseringen i fjor. Foto:Thomas Nilsson,VG

Så mye tjente Colorado på marihuana-salg

NEW YORK (VG) I løpet av det første året med legalisert marihuana-salg, fikk delstaten Colorado inn 44 millioner dollar – over 333,6 millioner kroner – i skatter og avgifter.

Oppdatert 11. februar 2015

Artikkelen er over fem år gammel

VGs USA-KONTOR Ta kontakt og følg meg på:

E-post: marianne.vikas@vg.no

Facebook: ﻿@marianneusa﻿

Twitter: @MarianneVikaas

Instagram: @vg_i_new_york Vis mer

Det ble klart etter at desember-tallene natt til onsdag norsk tid ble publisert på hjemmesidene til Colorado Department of Revenue.

Dermed kunne skattemyndighetene i delstaten få den fulle oversikten over hvor mye skatter og avgifter de har fått inn siden salg av marihuana over disk ble legalisert 1. januar i fjor.

Dermed ble Colorado det første stedet i USA hvor man lovlig kunne kjøpe marihuana til rekreasjonsbruk.

Tallene viser at den totale summen for 2014 er rundt 76 millioner dollar, men det inkluderer også skatter og avgifter på marihuana til medisinsk bruk.

Men summen som står igjen kun for nye skatter og avgifter for salg av marihuana for rekreasjonsbruk er likevel på svimlende 44 millioner dollar – 333,6 millioner norske kroner etter dagens valutakurs.

VG I COLORADO:Big canna-buisness (krever innlogging)

Uavkortet tilbake til marihuana-formål

Direktør i Colorado Department of Revenue, Barbara Brohl, sier til VG at de syntes det er viktig å klargjøre hvor de nye skattepengene går.

– Pengene vi får inn fra skatter og avgifter går kun til marihuana-formål. Vi har satt i gang ulike program som overvåker industrien, i tillegg til behandlingsprogram og opplæringsprogrammer til foreldre, sier hun og fortsetter:

– Systemet rundt legaliseringen er robust, og det koster penger.

Hun sier at det i delstaten jobber 55 personer på heltid bare med reguleringen av legaliseringen.

Og her er regnestykket som får skattepengene til å renne inn: De som produserer marihuana må betale 15 prosent i skatter og avgifter. Når det selges over disk går ti prosent til delstaten og kunden betaler i tillegg 2,9 prosent i skatter og avgifter.

– Vil ikke bli avhengig av disse midlene

Brohl sier at det er en klar tanke bak at pengene ikke skal brukes til andre formål.

– Først og fremst ville vi sørge for at vi hadde nok midler til å kunne gjennomføre en god regulering. Men så vet vi jo ikke hva som vil skje videre. Det kommer en ny president etterhvert og vi vet ikke om han eller hun vil gjøre noe med legaliseringen. Det kan jo skje at vi ikke får fortsette, og dermed vil ikke staten bli avhengig av disse midlene.

– Summen etter et år, er den høyere eller lavere enn forventet?

– Det der er ganske interessant, fordi vi ikke visste hva vi skulle forvente. I starten gjorde vi noen beregninger som viste seg å være litt for høye, men så fikk vi bistand fra et av universitetene her og den summen er ganske lik den vi ser nå, sie Brohl.

I kjølvannet av marihuana-legaliseringen i Colorado, fulgte delstaten Washington raskt etter. Under kongressvalget i november gikk også Washington D.C. og Oregon inn for det samme.

Publisert: 11.02.15 kl. 02:52 Oppdatert: 11.02.15 kl. 05:17

Les også

Mer om USA